
 Előterjesztés
Emberi Erőforrások és Nemzetközi Kapcsolatok Bizottsága részére
Tisztelt Bizottság!
A nemzeti köznevelésről szóló 2011. évi CXC. törvény (a továbbiakban: Nkt.) 74. § (4) bekezdése értelmében Budapest Főváros Önkormányzata (a továbbiakban: Fővárosi Önkormányzat) gondoskodik - a szakképző iskola kivételével - az illetékességi területén lévő összes, saját tulajdonában álló, az állami intézményfenntartó központ által fenntartott köznevelési intézmény feladatainak ellátását szolgáló ingó és ingatlan vagyon működtetéséről. 
Az Nkt. 83. § (3) bekezdése és (4) bekezdésének h) pontja értelmében a fenntartó a köznevelési intézmény […] átszervezésével, feladatának megváltoztatásával, nevének megállapításával […] összefüggő döntése vagy véleményének kialakítása előtt beszerzi a […] működtető önkormányzat véleményét.
Az Nkt. 84. § (7) bekezdés d) pontja alapján a fenntartó, az állami intézményfenntartó központ által fenntartott intézmény esetében az oktatásért felelős miniszter legkésőbb az intézkedés tervezett végrehajtása éve májusának utolsó munkanapjáig hozhat döntést a nevelési-oktatási intézmény átszervezésével kapcsolatban. 
Fentiekre tekintettel jelen előterjesztésben a Klebelsberg Intézményfenntartó Központ által kezdeményezett intézményátszervezésekhez kért működtetői vélemény megadására az alábbiak szerint teszek javaslatot.
I. A Klebelsberg Intézményfenntartó Központ Budapest X. Tankerületének mb. igazgatója 
a Budapest X. Kerületi Éltes Mátyás Általános Iskola és Kollégium (1108 Budapest, Újhegyi sétány 9-11.) szakmai alapdokumentumának módosításához a Fővárosi Önkormányzat, mint működtető véleményét kéri (1. számú melléklet). 

1. A Budapest X. Kerületi Éltes Mátyás Általános Iskola és Kollégiumban (1108 Budapest, Újhegyi sétány 9-11.) a kollégiumi tanulólétszám csökkenő tendenciát mutat, felmérések szerint nincs igény a jelenlegi kollégiumi létszámra, ezért azt a jelenlegi 30 főről 
20 főre kívánják csökkenteni. A tankerület nyilatkozata szerint az átszervezésnek sem személyi, sem költségvonzata nincs. A tankerület a módosítást támogatja.

A Fővárosi Önkormányzat mint működtető részéről az átszervezés támogatását javaslom, amennyiben az a működtető számára többletkötelezettséget nem jelent.
2. A Budapest X. Kerületi Éltes Mátyás Általános Iskola és Kollégium (1108 Budapest, Újhegyi sétány 9-11.) sajátos nevelési igényű tanulókat lát el (egyéb pszichés fejlődési zavarral küzdő tanulókat). Az ellátásra nagy igény mutatkozik. Mivel a kollégiumi férőhelyek számát csökkentenék, munkaerő átcsoportosítással költségkihatás nélkül tudják megvalósítani a feladatot. A felvehető maximális tanulólétszámot a jelenlegi 110 főről 120 főre emelnék, melyhez a személyi feltételek adottak. A tankerület a módosítást támogatja. Az átszervezés költségvonzata 10 szék és 10 tanulóasztal biztosítása, amely az Nkt. 76. § (3) bekezdése szerint a működtető feladata, az ehhez szükséges fedezet az intézmény működtetését ellátó Gyógypedagógiai Intézmények Gazdasági Szervezeténél rendelkezésre áll.

A Fővárosi Önkormányzat mint működtető részéről az átszervezés támogatását javaslom.
II. A Klebelsberg Intézményfenntartó Központ Budapesti XI. Tankerületének igazgatója a Fővárosi Iskolaszanatórium Általános Iskola (1118 Budapest, Rimaszombati út 2-4.) szakmai alapdokumentumának módosításához a Fővárosi Önkormányzat, mint működtető véleményét kéri (2. számú melléklet).
A Fővárosi Iskolaszanatórium Általános Iskolát két kórház azzal a kéréssel kereste meg, hogy egyes részlegeiben a Fővárosi Iskolaszanatórium Általános Iskola pedagógusai biztosítsák a tartósan kórházi gyógykezelés alatt álló tanulók oktatását, nevelését. A feladatellátáshoz szükséges, hogy az alábbi telephelyek bekerüljenek az intézmény szakmai alapdokumentumába:
a) Péterfy Sándor Utcai Kórház Rendelőintézet és Baleseti Központ, Gyermektraumatológia - 1081 Budapest, Fiumei út 17.
b) Szent János Kórház és Észak-budai Egyesített Kórházak, Gyermekgyógyászati Rehabilitációs Osztály - 1023 Budapest, Bolyai út 5-9.
A tankerület nyilatkozata szerint az új telephelyeken a Fővárosi Önkormányzatnak működtetési kötelezettsége nem keletkezik.
A Fővárosi Önkormányzat mint működtető részéről az átszervezés támogatását javaslom.
III. A Klebelsberg Intézményfenntartó Központ Budapesti XIV. Tankerületének igazgatója 
a Mozgásjavító Óvoda, Általános Iskola, Szakközépiskola, Egységes Gyógypedagógiai Módszertani Intézmény és Kollégium (1145 Budapest, Mexikói út 59-60.), a Vakok Óvodája, Általános Iskolája, Speciális Szakiskolája, Egységes Gyógypedagógiai Módszertani Intézménye, Kollégiuma és Gyermekotthona (1146 Budapest, Ajtósi Dürer sor 39.) és a Dr. Török Béla Óvoda, Általános Iskola, Speciális Szakiskola, Egységes Gyógypedagógiai Módszertani Intézmény és Kollégium (1142 Budapest, Rákospatak u. 101.) szakmai alapdokumentumának módosításához a Fővárosi Önkormányzat, mint működtető véleményét kéri (3. számú melléklet). 

1. A Mozgásjavító Óvoda, Általános Iskola, Szakközépiskola, Egységes Gyógypedagógiai Módszertani Intézmény és Kollégiumban (1145 Budapest, Mexikói út 59-60.) a 2015/2016. tanévtől (miniszteri engedély alapján) felmenő rendszerben megvalósuló, 5 évfolyamos (nyelvi előkészítő) gimnáziumi nevelés-oktatási feladatot kívánják felvenni az intézmény szakmai alapdokumentumába. A feladatbővülés magával vonja az intézmény nevének változását is. Az intézmény új neve: Mozgásjavító Óvoda, Általános Iskola, Szakközépiskola, Gimnázium, Egységes Gyógypedagógiai Módszertani Intézmény és Kollégium lenne. 

A Fővárosi Önkormányzat mint működtető részéről az átszervezés támogatását javaslom. 

2. Mozgásjavító Óvoda, Általános Iskola, Szakközépiskola, Egységes Gyógypedagógiai Módszertani Intézmény és Kollégium (1145 Budapest, Mexikói út 59-60.) szakmai alapdokumentumába a „gyógypedagógiai eszközök és segédanyagok kölcsönzése” feladat felvételét  tervezik. Az intézmény részt vesz a TÁMOP-3.1.6-11/3-2011-0003 azonosítószámú pályázatban, amelyben foglaltak alapján ezt a tevékenységet jelenleg is folytatja. Az Nkt. 20. § (9) bekezdése az EGYMI feladatai között szerepel a fenti tevékenység. A tankerület nyilatkozata szerint a kért feladatbővülésnek költségvonzata nincs. A tankerület a módosítást támogatja.
A Fővárosi Önkormányzat mint működtető részéről az átszervezés támogatását javaslom.
3. Vakok Óvodája, Általános Iskolája, Speciális Szakiskolája, Egységes Gyógypedagógiai Módszertani Intézménye, Kollégiuma és Gyermekotthona (1146 Budapest, Ajtósi Dürer sor 39.) szakmai alapdokumentumában szereplő fejlesztő nevelés-oktatás kiegészítését tervezik a felvehető gyermekek, tanulók maximális létszámának 30 főben történő meghatározásával. Az intézményben oktatásban-nevelésben részt vevő halmozottan sérült gyermekek, tanulók (akiknél a látási sérülésük mellett értelmi, hallásszervi, mozgásszervi fogyatékosság is társul) jelenleg is részesülnek fejlesztő nevelés-oktatásban. A tankerület nyilatkozata szerint a kért módosításnak a tárgyi, személyi feltételei rendelkezésre állnak, költségvonzata nincs. A tankerület az iskola kérését támogatja. 
A Fővárosi Önkormányzat mint működtető részéről az átszervezés támogatását javaslom. 

4. A Dr. Török Béla Óvoda, Általános Iskola, Speciális Szakiskola, Egységes Gyógypedagógiai Módszertani Intézmény és Kollégium (1142 Budapest, Rákospatak u. 101.) készségfejlesztő speciális szakiskola bevezetését tervezi az Újváros park telephelyen. 
A tankerületvezető nyilatkozata szerint a jelenlegi feltételek megfelelőek a működéshez. 
A tárgyi, személyi feltételek rendelkezésre állnak, az átszervezésnek költségvonzata nincs. A tankerület az átszervezést támogatja.
A Fővárosi Önkormányzat mint működtető részéről az átszervezés támogatását javaslom. 

A Fővárosi Önkormányzat Szervezeti és Működési Szabályzatáról szóló 53/2014. (XII. 12.) Főv. Kgy. rendelet 6. számú melléklet 1.16. pontja alapján az Emberi Erőforrások és Nemzetközi Kapcsolatok Bizottsága véleményezi az állami intézményfenntartó központ által fenntartott és a Fővárosi Önkormányzat által működtetett köznevelési intézmények megszüntetésével, átszervezésével, feladatának megváltoztatásával, nevének megállapításával összefüggő döntéseket.

Kérem a Tisztelt Bizottságot, hogy az előterjesztést megtárgyalni és a határozati javaslatokat elfogadni szíveskedjen. 

Határozati javaslat
Az Emberi Erőforrások és Nemzetközi Kapcsolatok Bizottsága úgy dönt, hogy:

a Fővárosi Önkormányzat Szervezeti és Működési Szabályzatáról szóló 53/2014. (XII. 12.) Főv. Kgy. rendelet 6. számú melléklet 1.16. pontban átruházott hatáskörében eljárva a nemzeti köznevelésről szóló 2011. évi CXC. törvény 83. § (3) bekezdése alapján támogatja a Klebelsberg Intézményfenntartó Központ a Budapest X. Kerületi Éltes Mátyás Általános Iskola és Kollégium kollégiumába felvehető maximális tanulólétszámának 30 főről 20 főre csökkentésére vonatkozó szándékát, amennyiben az a Fővárosi Önkormányzat mint működtető részére többletkötelezettséget nem jelent. Felkéri a bizottság elnökét, hogy a Klebelsberg Intézményfenntartó Központ Budapesti XI. Tankerületének igazgatóját a döntésről értesítse.

határidő:	döntést követő 15 nap
felelős: 	dr. Nagy Gábor Tamás elnök


a Fővárosi Önkormányzat Szervezeti és Működési Szabályzatáról szóló 53/2014. (XII. 12.) Főv. Kgy. rendelet 6. számú melléklet 1.16. pontban átruházott hatáskörében eljárva a nemzeti köznevelésről szóló 2011. évi CXC. törvény 83. § (3) bekezdése alapján támogatja a Klebelsberg Intézményfenntartó Központ a Budapest X. Kerületi Éltes Mátyás Általános Iskola és Kollégium általános iskolájába felvehető maximális tanulólétszámának 110 főről 120 főre növelésére vonatkozó szándékát. Felkéri a bizottság elnökét, hogy a Klebelsberg Intézményfenntartó Központ Budapesti XI. Tankerületének igazgatóját a döntésről értesítse.

határidő:	döntést követő 15 nap
felelős: 	dr. Nagy Gábor Tamás elnök

a Fővárosi Önkormányzat Szervezeti és Működési Szabályzatáról szóló 53/2014. (XII. 12.) Főv. Kgy. rendelet 6. számú melléklet 1.16. pontban átruházott hatáskörében eljárva a nemzeti köznevelésről szóló 2011. évi CXC. törvény 83. § (3) bekezdése alapján támogatja a Klebelsberg Intézményfenntartó Központ a Fővárosi Iskolaszanatórium Általános Iskola (1118 Budapest, Rimaszombati út 2-4.) átszervezésére vonatkozó szándékát, az intézmény bővítését a Péterfy Sándor Utcai Kórház Rendelőintézet és Baleseti Központ - 1081 Budapest, Fiumei út 17., továbbá a Szent János Kórház és Észak-budai Egyesített Kórházak, Gyermekgyógyászati Rehabilitációs Osztály - 1023 Budapest, Bolyai út 5-9. szám alatti új telephelyekkel, amennyiben az a Fővárosi Önkormányzat mint működtető részére többletkötelezettséget nem jelent. Felkéri a bizottság elnökét, hogy a Klebelsberg Intézményfenntartó Központ Budapesti XI. Tankerületének igazgatóját a döntésről értesítse.

határidő:	döntést követő 15 nap
felelős: 	dr. Nagy Gábor Tamás elnök

a Fővárosi Önkormányzat Szervezeti és Működési Szabályzatáról szóló 53/2014. (XII. 12.) Főv. Kgy. rendelet 6. számú melléklet 1.16. pontban átruházott hatáskörében eljárva a nemzeti köznevelésről szóló 2011. évi CXC. törvény 83. § (3) bekezdése alapján támogatja a Klebelsberg Intézményfenntartó Központ Mozgásjavító Óvoda, Általános Iskola, Szakközépiskola, Egységes Gyógypedagógiai Módszertani Intézmény és Kollégium (1145 Budapest, Mexikói út 59-60.) nevének Mozgásjavító Óvoda, Általános Iskola, Szakközépiskola, Gimnázium, Egységes Gyógypedagógiai Módszertani Intézmény és Kollégium névre történő változtatására vonatkozó szándékát, amennyiben az a Fővárosi Önkormányzat mint működtető részére többletkötelezettséget nem jelent. Felkéri a bizottság elnökét, hogy a Klebelsberg Intézményfenntartó Központ Budapesti XIV. Tankerületének igazgatóját a döntésről értesítse. 
határidő:	döntést követő 15 nap
felelős: 	dr. Nagy  Gábor Tamás elnök

a Fővárosi Önkormányzat Szervezeti és Működési Szabályzatáról szóló 53/2014. (XII. 12.) Főv. Kgy. rendelet 6. számú melléklet 1.16. pontban átruházott hatáskörében eljárva a nemzeti köznevelésről szóló 2011. évi CXC. törvény 83. § (3) bekezdése alapján támogatja a Klebelsberg Intézményfenntartó Központ Mozgásjavító Óvoda, Általános Iskola, Szakközépiskola, Egységes Gyógypedagógiai Módszertani Intézmény és Kollégium (1145 Budapest, Mexikói út 59-60.) a „gyógypedagógiai eszközök és segédanyagok kölcsönzése” feladat új feladatként való felvételének szándékát a szakmai alapdokumentumba, amennyiben az a Fővárosi Önkormányzat mint működtető részére többletkötelezettséget nem jelent. Felkéri a bizottság elnökét, hogy a Klebelsberg Intézményfenntartó Központ Budapesti XIV. Tankerületének igazgatóját a döntésről értesítse.
határidő:	döntést követő 15 nap
felelős: 	dr. Nagy Gábor Tamás elnök


a Fővárosi Önkormányzat Szervezeti és Működési Szabályzatáról szóló 53/2014. (XII. 12.) Főv. Kgy. rendelet 6. számú melléklet 1.16. pontban átruházott hatáskörében eljárva a nemzeti köznevelésről szóló 2011. évi CXC. törvény 83. § (3) bekezdése alapján támogatja a Klebelsberg Intézményfenntartó Központ a Vakok Óvodája, Általános Iskolája, Speciális Szakiskolája, Egységes Gyógypedagógiai Módszertani Intézménye, Kollégiuma és Gyermekotthona (1146 Budapest, Ajtósi Dürer sor 39.) szakmai alapdokumentumában szereplő fejlesztő nevelés-oktatás kiegészítésre vonatkozó szándékát, arra vonatkozóan, hogy a felvehető gyermekek, tanulók maximális létszámát 30 főben határozza meg, amennyiben az a Fővárosi Önkormányzat mint működtető részére többletkötelezettséget nem jelent. Felkéri a bizottság elnökét, hogy a Klebelsberg Intézményfenntartó Központ Budapesti XIV. Tankerületének igazgatóját a döntésről értesítse.
határidő:	döntést követő 15 nap
felelős: 	dr. Nagy Gábor Tamás elnök







a Fővárosi Önkormányzat Szervezeti és Működési Szabályzatáról szóló 53/2014. (XII. 12.) Főv. Kgy. rendelet 6. számú melléklet 1.16. pontban átruházott hatáskörében eljárva a nemzeti köznevelésről szóló 2011. évi CXC. törvény 83. § (3) bekezdése alapján támogatja a Klebelsberg Intézményfenntartó Központ a Dr. Török Béla Óvoda, Általános Iskola, Speciális Szakiskola, Egységes Gyógypedagógiai Módszertani Intézmény és Kollégiumba (1142 Budapest, Rákospatak u. 101.) történő készségfejlesztő speciális szakiskola bevezetésének szándékát, amennyiben az a Fővárosi Önkormányzat, mint működtető részére többletkötelezettséget nem jelent. Felkéri a bizottság elnökét, hogy a Klebelsberg Intézményfenntartó Központ Budapesti XIV. Tankerületének igazgatóját a döntésről értesítse.

határidő:	döntést követő 15 nap
felelős: 	dr. Nagy Gábor Tamás elnök


Határozathozatal módja: Határozathozatal módja: Az 1-7. számú határozati javaslatok elfogadása egyszerű szavazattöbbséget igényel.



Budapest, 2014. április  „    ”


	

	Szalay-Bobrovniczky Alexandra
főpolgármester-helyettes



	Láttam:

	

Sárádi Kálmánné dr.
főjegyző



mellékletek:
a Klebelsberg Intézményfenntartó Központ Budapesti X. Tankerületének igazgatójának levele
a Klebelsberg Intézményfenntartó Központ Budapesti XI. Tankerületének igazgatójának levele
a Klebelsberg Intézményfenntartó Központ Budapesti XIV. Tankerületének igazgatójának levele

